Publication: Magyar Közlöny
Issue: MK-2011-31 (Year: 2011, Number: 31)
Era: contemporary
Section: A magánnyugdíjról és a magánnyugdíjpénztárakról szóló 1997. évi LXXXII. törvény (a továbbiakban: Mpt.) 3. §
Paragraph Index: 637

(2) bekezdése arról rendelkezik, hogy mely természetes személyek létesíthetnek önként pénztártagsági jogviszonyt. Nem egyértelmû tehát, hogy a kezdeményezõ kizárólag a kötelezõ, vagy kizárólag az önkéntes belépéssel keletkezõ pénztártagsági jogviszony szabályait, esetleg mindkettõt egyszerre kívánja népszavazás útján szabályozni. Az OVB megállapította továbbá, hogy a népszavazásra feltenni kívánt kérdésen belül két különbözõ fogalom, úgymint tagdíj és nyugdíjjárulék is szerepel, ezáltal a választópolgár számára nem állapítható meg egyértelmûen, hogy egy eredményes népszavazást követõen milyen tartalmú törvény megalkotására kerülne sor. Az OVB szerint a kérdés azért sem egyértelmû, mivel a kezdeményezõ által használt „törvény nem módosíthatja” kifejezés alkalmas azon téves következtetés levonására, hogy az Mpt.-nek a magánnyugdíjpénztári tagdíjra vonatkozó rendelkezéseit más, alacsonyabb szintû jogszabály módosíthatja, mely azonban ellentétes lenne a jogalkotásról szóló

Source: https://magyarkozlony.hu/hivatalos-lapok/7fe731870d6a2d02a984ba5b1f853888644489f7/dokumentumok/297616ed1c8d6d8f71a718af83c799057586c951/letoltes